The Encyclopedia Cthulhiana

The Encyclopedia Cthulhiana: A Guide to Lovecraftian Horror on Daniel Harmsin kirjoittama Cthulhu-tarustoa käsittelevä tietosanakirja, jonka ensimmäinen laitos ilmestyi 1994 ja laajennettu toinen laitos 1998.Burgess & Bartle 2002, s. 435–436. Teoksen esipuhe käsittelee H. P. Lovecraftin ja hänen seuraajiensa tuotantoa taide- ja aatehistoriallisesta näkökulmasta.Harms 1998, s. vii–xvi. Varsinaiset hakusanat sen sijaan on kirjoitettu fiktion näkökulmasta, ikään kuin se olisi totta.Harms 1998, s. 1–360. Lopun liitteissä esitellään Cthulhu-taruston kuvitteellinen maailmanhistorian aikajana sekä Necronomiconin sisältöä ja vaiheita.Harms 1998, s. 361–403. Aikajanat on laatinut Shannon Appel.Harms 1998, nimiösivu.

Kirjan julkaisi Cthulhu kutsu -roolipelin kustantaja Chaosium, ja mukana on ohjeet Encyclopedia Cthulhianan käyttämisestä roolipeleissä.Harms 1998, s. xix. Toiseen laitokseen on merkitty, ovatko hakusanojen taustatiedot peräisin kaunokirjallisuudesta vai roolipeleistä.

 Vastaanotto 

Dragon-lehden aikalaisarviossa kirjan tekijät saivat kehuja ”liki yli-inhimillistä” uutteruutta osoittavasta taustatyöstään.Swan 1995, s. 86, 88. Vuonna 1995 se voitti Origins Award -palkinnon.

Michael Burgessin ja Lisa R. Bartlen Reference Guide to Science Fiction, Fantasy, and Horror (2002) kehuu The Encyclopedia Cthulhianaa hyväksi oppaaksi oppaana Cthulhu-tarustoon mutta pitää kirjallisuusluetteloa pettymyksenä, sillä se kertoo vain kirjailijan ja teoksen nimen sekä julkaisuvuoden, mutta ei tarkempia julkaisutietoja. Lisäksi kirjaa lukiessa on välillä vaikea erottaa tosimaailman tietoa kuvitteellisesta, vaikka Harms onkin merkinnyt osan tosimaailmaa koskevista huomautuksista sulkeisiin.

 Lähteet 





 Viitteet 

Luokka:Cthulhu-kirjallisuus
Luokka:Kirjat kirjallisuudesta
Luokka:Yhdysvaltalaiset tietosanakirjat
Luokka:Vuoden 1994 kirjat